# fish

Võimaldab ligipääsu teise arvuti failidele turvalise shelli (Secure SHell ehk SSH) protokolli abil. Võrguarvutis peab töötama SSH deemon, kuid ülejäänus kasutab protokoll standardseid käsureatööriistu.

Fishi KIO-mooduli kasutamine on järgmine: `fish://`masinanimi`` või `fish://`kasutajanimi`@`masinanimi``.

Kasutada tuleb kaht kaldkriipsu.

Kui sinu kasutajanimi on mõlemas arvutis sama, võib osa `kasutajanimi` (ja sellele järgneva @-märgi) ära jätta.

Lisada võib parooli kujul `fish://`kasutajanimi`:`parool`@`masinanimi``, kuid see ei ole hädavajalik, sest kui sa seda ei anna, küsitakse seda vajaduse korral sinu käest nagunii.

Kui sul töötab SSH deemon mittestandardses pordis, siis saad pordi määrata tavalist &URL;-i süntaksit kasutades: `fish://`masinanimi`:`pordinumber``.

Fish peaks toimima igal POSIX-iga ühilduval &UNIX;-põhisel kaugarvutil. See kasutab shellikäske `cat`, `chgrp`, `chmod`, `chown`, `cp`, `dd`, `env`, `expr`, `grep`, `ls`, `mkdir`, `mv`, `rm`, `rmdir`, `sed` ja `wc`. Fish käivitab shelli käsuga `/bin/sh` ja eeldab, et see on Bourne'i shell (või mõni ühilduv, näiteks `bash`). Kui saadaval on käsud `sed` ja `file` ning fail `/etc/apache/magic` &MIME; tüüpide signatuuridega, võib neid kasutada &MIME; tüübi tuvastamiseks.

Kui võrgumasinas on saadaval Perl, kasutatakse hoopis seda. Siis läheb vaja ainult käske `env` ja `/bin/sh`. Perli kasutamine on kasulik ka kiiruse suurenemise tõttu.

Fish võib töötada isegi &Windows; masinas, kui sellesse on paigaldatud selline abivahend, nagu Cygwin. Kõik mainitud vahendid peavad asuma süsteemi otsinguteel (`PATH`) ning käivitatav shell peab suutma töödelda korrektselt käsku `echo FISH:;/bin/sh`.